<classify> Hayo yalisemwa jana na Katibu Mkuu wa BFT, Makore Mashaga baada ya Kamati ya Kimataifa ya Olimpiki IOC kuidhinisha kwa mara ya kwanza mabondia wa kiume watakaoshiriki Michezo ya Olimpiki mwaka huu, kutovaa vikinga kichwa.Michezo hiyo itafanyika Rio de Janeiro, Brazil baadaye mwaka huu. Hatua hiyo ya IOC imefikiwa baada ya Shirikisho la Kimataifa la Ndondi AIBA kubadilisha sheria zake.AIBA ilibadilisha sheria hiyo kwa mabondia hao wa ridhaa miaka mitatu iliyopita, lakini katika Michezo ya Olimpiki hii itakuwa mara ya kwanza kupanda ulingoni bila vizuia kichwa. Hata hivyo, mabondia wanawake wenyewe wataendelea kuvaa vizuia kichwa.Mabondia wa kiume walikuwa wakivaa vikinga kichwa katika kila Michezo ya Olimpiki tangu mwaka 1984 katika Michezo iliyofanyika Los Angeles, Marekani. Mabadiliko hayo yatasababisha kupungua kwa majeraha ya ubongo, kwa mujibu wa Rais wa AIBA, Ching- Kuo Wu.Msemaji wa IOC, Mark Adams alisema: AIBA ilitoa takwimu za kitabibu na kiufundi ambazo zilionesha madhara ya ubongo ni madogo bila ya kutumia vikinga kichwa. Wamefanya utafiti katika kipindi cha miaka mitatu iliyopita.Hata hivyo, sheria hiyo haitatumika kwa mabondia wa kike kutokana na kutokuwepo takwimu za kutosha za utafiti. Makore alisema wao tayari walishaanza kucheza bila vizuia kichwa, na hata katika mashindano ya wazi yaliyopita ya ndondi ya kuchagua timu ya taifa kwa ajili ya kufuzu kwa Olimpiki, mabondia walicheza bila kuvaa vifaa hivyo.  <topic>: MICHEZO 